**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2023 m. lapkričio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu ir 2 dalies 8 ir 9 punktu, Rokiškio rajono savivaldybės turto, perduodamo panaudos pagrindais laikinai neatlygintinai valdyti ir naudotis tvarkos aprašu, patvirtintu Rokiškio rajono savivaldybės tarybos 2023 m. gegužės 25 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, atsižvelgdama į Rokiškio rajono klubo „Artritas“ 2023 m. spalio 26 d. prašymą, Rokiškio rajono savivaldybės taryba nusprendžia:

1. Perduoti iki 2025 m. gruodžio 31 d., laikinai, neatlygintinai valdyti ir naudotis panaudos pagrindais, Rokiškio rajono klubui „Artritas”, kodas 173727158, kurio registruota buveinė yra Sąjūdžio a. 1, Rokiškyje, Rokiškio rajono savivaldybei nuosavybės teise priklausantį, Rokiškio rajono savivaldybės administracijos patikėjimo teise valdomą turtą – 80,41 kv. m patalpas, esančias pastate – administraciniame pastate (patalpos kadastrinių matavimų byloje pažymėtos: ½ 1-1 (1,53 kv. m iš 3,06 kv. m), ½ 1-4 (4,38 kv. m iš 8,76 kv. m), ½ 1-7 (3,22 kv. m iš 6,43 kv. m), 2-1 (7,85 kv. m), 2-2 (7,00 kv. m), 2-3 (16,69 kv. m), 2-4 (8,27 kv. m), 2-5 (11,39 kv. m), 2-6 (20,08 kv. m) ), unikalus Nr. 7393-2001-2015, esančias Nepriklausomybės a. 10A, Rokiškyje, bendras pastato plotas – 143,08 kv. m, kurių įsigijimo balansinė vertė 2023 m. lapkričio 30 d. – 8157,99 Eur, turto likutinė vertė 2023 m. lapkričio 30 d. 708,80 Eur, finansavimo šaltinis – savivaldybės biudžeto lėšos, turto registravimo grupė – 1202200.

2. Nustatyti:

2.1. nurodytas turtas negali būti naudojamas ūkinei-komercinei veiklai vykdyti;

2.2. nurodytas turtas skirtas tenkinti žmonių fizinio aktyvumo poreikius per kūno kultūros ir sporto veiklos skatinimą ir tenkinti etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrines edukacijas ar kultūros paveldo apsaugos veiklą.

3. Pritarti savivaldybės turto panaudos sutarties projektui su Rokiškio rajono klubas „Artritas“ (pridedama).

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Dalia Kvedaraitė

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“ AIŠKINAMASIS RAŠTAS**

2023-11-30

Projekto rengėjas – Turto valdymo ir ūkio skyriaus vyriausioji specialistė Dalia Kvedaraitė.

Pranešėjas komitetų ir tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Suteikti panaudos pagrindais iki 2025 m. gruodžio 31 d., laikinai, neatlygintinai valdyti ir naudotis Rokiškio rajono savivaldybei nuosavybės teise priklausantį, Rokiškio rajono savivaldybės administracijos patikėjimo teise valdomą nekilnojamą turtą asociacijai Rokiškio rajono klubas „Artritas“.  |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktas nustato, kad valstybės ir savivaldybių turtas gali būti perduodamas panaudos pagrindais laikinai neatlygintinai valdyti ir naudotis atitinkamai Vyriausybės arba savivaldybės tarybos nustatyta tvarka asociacijoms (tik šio straipsnio 2 dalyje nustatytiems veiklos tikslams) 2 dalies 8 ir 9 punktas nustato, kad Valstybės ir savivaldybių turtas panaudos pagrindais laikinai neatlygintinai valdyti ir naudotis gali būti perduodamas asociacijoms ir labdaros ir paramos fondams, kurių pagrindinis veiklos tikslas yra bent vienas iš šių tikslų - tenkinti žmonių fizinio aktyvumo poreikius per kūno kultūros ir sporto veiklos skatinimą ir tenkinti etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą.Naujos teisinio reguliavimo nuostatos nesiūlomos. |
| 3. | Laukiami rezultatai | Bus užtikrintas efektyvus savivaldybei nuosavybės teise priklausančio turto panaudojimas. |
| 4.  | Lėšų poreikis ir šaltiniai | Perduodant nurodytą turtą, numatomas biudžeto lėšų preliminarus poreikis 410,00 Eur. per metus (komunaliniams mokesčiams). |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Rokiškio rajono klubas „Artritas“ pateikė prašymą dėl patalpų II aukšte, adresu Nepriklausomybės a. 10A suteikimo. Nuo 2023 m. sausio 2 d. Rokiškio rajono klubas „Artritas“ naudojasi I aukšto patalpomis, tačiau dėl didelio narių skaičiaus patalpų neužtenka. II aukšte būtų vykdomos sportinės veiklos bei etninės kultūros puoselėjimui skirti edukaciniai užsiėmimai.Atsižvelgiant į prašymą, siūloma perduoti patalpas, esančias Nepriklausomybės a. 10A antrame aukšte, klubo „Artritas“ veiklai vykdyti.Taip pat šiuo sprendimu siūloma pritarti Savivaldybės turto panaudos sutarties projektui. Projekto rengėjo atliktas poveikio konkurencijai ir atitikties valstybės pagalbos reikalavimams vertinimas pridedamas. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) |  |